

PROJEKTS uz 10.02.2025.

vēlamais datums izskatīšanai domes sēdē: Finanšu komitejā 19.02.2025.

domē: 27.02.2025.

sagatavotājs: Inga Pērkone

ziņotājs: Santa Ruģēna

 LĒMUMS

Ādažos, Ādažu novadā

2025. gada 27. februārī **Nr.**«DOKREGNUMURS»

**Par projekta “Garezeru apkārtnes biotopu saudzēšana, veicinot koncentrētu gājēju plūsmas vadīšanu ar mērķi mazināt augsnes degradāciju” pieteikumu**

2025. gada 6. martā uzsāksies biedrības “Jūras Zeme” izsludinātā atklāta konkursa projektu iesniegumu pieņemšanas 2. kārta – Eiropas Jūrlietu, zvejniecības un akvakultūras fonda (turpmāk – EJZAF) pasākumā “Sabiedrības virzītas vietējās attīstības stratēģiju īstenošana” (U31421). Projektu iesniegšanas termiņš ir līdz 2025. gada 4. aprīlim. Projektu iesniegumi jāiesniedz Lauku atbalsta dienesta (turpmāk – LAD) Elektroniskās pieteikšanās sistēmā. Rīcībā EJZAF M3.1. “Risinājumu, kas veicina vides resursu ilgtspējīgu izmantošanu, kā arī klimata pārmaiņu mazināšanu piekrastes ciemos” (turpmāk – EJZAF M3.1.) pieejamais finansējums 36 000,00 *eiro* apmērā.

Rīcībā EJZAF M3.1. attiecināmās izmaksas:

* jaunu pamatlīdzekļu un programmu nodrošinājuma iegāde un uzstādīšana, kā arī muzeja eksponātu atjaunošana;
* jaunas būvniecības, pārbūves, ierīkošanas, novietošanas un atjaunošanas izmaksas;
* jaunu būvmateriālu iegādes izmaksas;
* digitālo risinājumu un digitālo pakalpojumu izveide;
* ar preces vai pakalpojuma publicitāti saistīti izdevumi;
* atjaunojamās vai atjaunīgās elektroenerģijas ražošanai atbalsta saņēmēja pašpatēriņam paredzētās tehnikas, iekārtu un aprīkojuma izmaksas;
* projekta iesnieguma sagatavošanas attiecināmās izmaksas;
* izmaksas darbinieka apmācībai vai darba braucienam vai komandējumam.

Pašvaldības Projektu uzraudzības komisija š.g. 20. janvārī izskatīja jautājumu par iespējamajiem projektiem biedrības “Jūras Zeme” 2. kārtas konkursā un atbalstīja projekta “Garezeru apkārtnes biotopu saudzēšana veicinot koncentrētu gājēju plūsmas vadīšanu ar mērķi mazināt augsnes degradāciju” (turpmāk – Projekts) īstenošanu Gaujas un Lilastes ciemā, Carnikavas pagastā, Ādažu novadā. 2025. gada 17. februārī ar projekta ideju tika iepazīstināta Projektu uzraudzības komisija.

Ādažu novada teritorija atrodas Piejūras zemienē. Lielāko daļu no novada dabas teritorijām (vairāk kā trešdaļu no novada teritorijas) aizņem īpaši aizsargājamās dabas teritorijas, kas iekļautas Eiropas Savienības īpaši aizsargājamo teritoriju tīklā Natura2000, t.sk., dabas parks “Piejūra”. Dabas resursu daudzveidība Ādažu novadā ir viena no spilgtākajām atšķirībām, salīdzinot ar citiem Pierīgas novadiem un tā veido pamatu plašākam brīvā laika pavadīšanas iespēju nodrošinājumam novada teritorijas iedzīvotājiem, Rīgas iedzīvotājiem un Latvijas / ārvalstu tūristiem.

Projekta ietvaros Carnikavas pagasta teritorijā pie Garezeriem plānots izvietot 3 informatīvos stendus (~2100x2900 mm lielumā), 4 norādes 1,5 m garumā, kā arī 1 atkritumu urnu. Gan informatīvie stendi, gan atkritumu urna tiks veidoti, balstoties uz Dabas aizsardzības pārvaldes piedāvātajiem vienotajiem labiekārtojuma elementu stiliem īpaši aizsargājamās teritorijās.

Projekta īstenošanas termiņš ir 1 gads pēc LAD lēmuma pieņemšanas.

Projekta kopējās plānotās attiecināmās izmaksas ir 10 000,00 *euro* (tajā skaitā 9 000 *euro* EJZAF un 1 000,00 *euro* pašvaldības līdzfinansējums). Projekta apstiprināšanas gadījumā projekta īstenošanai plānots sākotnēji saņemt avansa maksājumu 20% apmērā no EJZAF finansējuma, kas būtu 1 800,00 *euro* un pašvaldības nepieciešamais finansējums būtu 8 200,00 *euro*, kas iekļaujams Attīstības un projektu nodaļas 2025. gada budžeta tāmē.

Projekts atbilst Ādažu novada Attīstības programmas (2021-2027.) vidējā termiņa prioritātēm:

1. “VTP3: Attīstīta, droša un mobila satiksmes infrastruktūra”, rīcības virziena “RV3.2: Mobilitātes attīstība” uzdevums “U3.2.3: Uzlabot pārvietošanās iespējas starp novada ciemiem un tuvākajām apdzīvotajām vietām” (pasākumi “Ā3.2.3.1. Gājēju un velobraucēju maršrutu izstrāde, attīstības projektu izstrāde un īstenošana”, “Ā3.2.3.3. Velo savienojums starp Ādažu novada apdzīvotajām vietām, t.sk., starp Ādažu pilsētu un Carnikavu” un “C3.2.3.2. Gājēju un velobraucēju maršrutu izstrāde, attīstības projektu izstrāde un īstenošana”);
2. “VTP4: Aizsargāta un sakopta dabas vide brīvā laika pavadīšanas iespējām dabā”:
	* rīcības virziena “RV4.1: Publisko ūdeņu piekrastes teritoriju labiekārtošana, kā arī pastaigu taku un atpūtas vietu izveide un rekreācijas objektu attīstība piekrastes un publisko ūdeņu tuvumā” uzdevums “U4.1.1: Attīstīt rekreācijas infrastruktūru” (pasākumi “Ā4.1.1.1. Publiskas piekļūšanas vietas pašvaldībai piederošajās teritorijās pie publiskajiem ūdeņiem labiekārtošana, ūdens piesārņojuma mazināšana”, “Ā4.1.1.2. Atpūtas vietu apzināšana un labiekārtošana”, “Ā4.1.1.5. Dabas taku izveide”) un uzdevums “U4.1.2: Ilgtspējīgi apsaimniekot piekrastes un publiskos ūdeņus” (pasākums “Ā4.1.2.1. Publisko ūdeņu piekrastes ilgtspējīga apsaimniekošana”);
	* rīcības virziena “RV4.2: Dabas parka “Piejūra” attīstība” uzdevumiem “U4.2.1: Īstenot novada ilgtspējīgas attīstības intereses dabas parka “Piejūra” teritorijā” (pasākums “C4.2.1.1. Dalība dabas parka “Piejūra” dabas aizsardzības plāna īstenošanā”), “U4.2.2: Ilgtspējīgi iekļaut dabas parku “Piejūra” novada atpūtas un sporta aktivitātēs” (pasākumi “C4.2.2.2. Trašu marķēšana Piejūras dabas parkā”, “C4.2.2.5. Infrastruktūras labiekārtošana”);
	* rīcības virziena “RV4.3: Ādažu novada kā tūrisma vides tēla popularizēšana” uzdevumiem “U4.3.1: Stiprināt Ādažu novada tēlu un atpazīstamību” (pasākumiem “Ā4.3.1.2. Aktivitāšu īstenošana Ādažu novada tēla popularizēšanai”, “Ā4.3.1.5. Ādažu novada kartes un informatīvo materiālu izdošana”), “U4.3.2: Attīstīt tūrismu Ādažu novadā” (pasākumiem “Ā4.3.2.1. Informatīvo zīmju pasūtīšana un izvietošana Ādažu novadā”, “Ā4.3.2.2. Tūrisma maršrutu un produktu izstrāde tūristu un interesentu piesaistīšanai, novada kultūrvēsturiskās nozīmes izcelšanai”, “Ā4.3.2.3. Teritoriju noteikšana dabas tūrismam, lauksaimniecības un zivsaimniecības attīstībai, rekreācijai, mežsaimnieciskajai darbībai”, “C4.3.2.3. Video un informatīvu materiālu izveide”, “C4.3.2.4. Tūrisma infrastruktūras attīstība”) un “U4.3.3: Izstrādāt un popularizēt jaunus tūrisma produktus” (pasākumam “Ā4.3.3.1. Tūrisma objektu veidošana novadā”, “Ā4.3.3.2. Pieredzējumos un izziņā balstītu piedāvājumu veidošana”, “Ā4.3.3.3. Vides izglītības pasākumu organizēšana”).
3. “VTP5: Resursu efektīva izmantošana un attīstība” rīcības virziena “RV5.2: Ādažu novadā esošo resursu ilgtspējīga izmantošana” uzdevumiem “U5.2.3: Ilgtspējīgi apsaimniekot virszemes ūdensobjektus” (pasākumam “Ā5.2.3.2. Uzturēšanas pasākumu īstenošana ilgtspējīgai ūdensobjektu izmantošanai”) un “U5.2.4: Saglabāt, sakopt un aizsargāt dabas resursus un ĪADT” (pasākumiem “Ā5.2.4.1. Pasākumi dabas resursu saglabāšanai, sakopšanai un aizsardzībai”, “Ā5.2.4.2. Aktivitātes nozīmīgo ainavu saglabāšanai un attīstībai”, “C5.2.4.1. Pasākumi dabas resursu saglabāšanai, sakopšanai un aizsardzībai”, “C5.2.4.2. Aktivitātes nozīmīgo ainavu saglabāšanai un attīstībai”);
4. “VTP6: Klimatneitrāla enerģijas izmantošana un ģenerācija” rīcības virziena “RV6.3: Videi draudzīgs transports un mobilitāte” uzdevumam “U6.3.1: Veicināt ilgtspējīgus transporta un mobilitātes risinājumus” (pasākumiem “Ā6.3.1.1. Mobilitātes veicināšana novada teritorijā un ar citām pašvaldībām”, “Ā6.3.1.2. Gājēju un velo infrastruktūras attīstība”, “C6.3.1.1. Mobilitātes veicināšana novada teritorijā un ar citām pašvaldībām”, “C6.3.1.2. Gājēju un velo infrastruktūras attīstība”, “C6.3.1.4. Videi draudzīga novada apmeklētāju pārvietošanās un autostāvvietu ierīkošana”);
5. “VTP8: Pieejama un daudzpusīga izglītība” rīcības virziena “RV8.3: Interešu izglītības īstenošana” uzdevumam “U8.3.2: Attīstīt vides izglītību” (pasākumiem “Ā8.3.2.1. “Zaļās” domāšanas veicināšana”, “C8.3.2.1. “Zaļās” domāšanas veicināšana”, “C8.3.2.2. Informatīvu stendu izvietošana dabas parkā “Piejūra””, “C8.3.2.3. Tūristiem domātu dabas izglītības pasākumu izstrāde”);
6. “VTP14: Attīstīta sadarbība ar citām pašvaldībām, iestādēm un organizācijām” rīcības virziena “RV14.1: Sadarbības veicināšana ar citām pašvaldībām, iestādēm un organizācijām” uzdevumiem “U14.1.5: Īstenot sadarbību ar Vides aizsardzības un reģionālās attīstības ministriju un vides pārvaldes institūcijām (Dabas aizsardzības pārvaldi u.c.)” (pasākumam “C14.1.5.2. Ekotūrisma maršrutu izveide novada teritorijā”) un “U14.1.10: Īstenot sadarbību ar citām iestādēm”.

Pamatojoties uz Pašvaldību likuma 4. panta pirmās daļas 2. un 22. punktu, kā arī ņemot vērā Projektu uzraudzības komisijas 20.01.2025. un 17.02.2025. atzinumu, Finanšu komitejas 19.02.2025. atzinumu, Ādažu novada dome

**NOLEMJ:**

1. Atbalstīt projekta “Garezeru apkārtnes biotopu saudzēšana veicinot koncentrētu gājēju plūsmas vadīšanu ar mērķi mazināt augsnes degradāciju” pieteikuma iesniegšanu biedrības “Jūras zeme” rīcībā EJZAF M3.1. “Risinājumu, kas veicina vides resursu ilgtspējīgu izmantošanu, kā arī klimata pārmaiņu mazināšanu piekrastes ciemos” ar kopējo plānoto finansējumu 10 000,00 e*uro* (desmit tūkstoši e*uro* un 00 centi), tajā skaitā Eiropas Jūrlietu, zvejniecības un akvakultūras fonda finansējums 9 000,00 *euro* (deviņi tūkstoši *euro* un 00 centi) un pašvaldības līdzfinansējums 1 000,00 e*uro* (viens tūkstotis *euro* 00 centi).
2. Uzdot Centrālās pārvaldes Attīstības un projektu nodaļai sagatavot un līdz 2025. gada 4. aprīlim iesniegt Lauku atbalsta dienesta Elektroniskās pieteikšanās sistēmā projekta “Garezeru apkārtnes biotopu saudzēšana veicinot koncentrētu gājēju plūsmas vadīšanu ar mērķi mazināt augsnes degradāciju” pieteikumu.
3. Projekta apstiprināšanas gadījumā projekta īstenošanai nepieciešamo finansējumu 10000,00 *euro* apmērā paredzēt Attīstības un projektu nodaļas 2025. gada budžeta tāmē no budžeta struktūrvienības 0904 “Jaunas pamatskolas izveidei Ādažu pilsētā” paredzētajiem budžeta līdzekļiem 2025. gadā.
4. Ādažu novada Attīstības programmas (2021.-2027.) Rīcības plāna uzdevumu “U4.2.2: Ilgtspējīgi iekļaut dabas parku “Piejūra” novada atpūtas un sporta aktivitātēs” papildināt ar jaunu pasākumu “C4.2.2.6. Projekta “Garezeru apkārtnes biotopu saudzēšana veicinot koncentrētu gājēju plūsmas vadīšanu ar mērķi mazināt augsnes degradāciju” īstenošana”, nosakot, ka: atbildīgie izpildītāji ir Attīstības un projektu nodaļa, pašvaldības aģentūra “Carnikavas komunālserviss” un Tūrisma un informācijas centrs, izpildes periods ir 2025.-2026., finanšu avoti ir pašvaldības finansējums, ES fondu finansējums, iznākuma rādītājs: Carnikavas pagasta teritorijā pie Garezeriem izvietoti 3 informatīvie stendi (~2100x2900 mm lielumā), 4 norādes 1,5 m garumā, kā arī 1 atkrituma urna. Gan informatīvie stendi, gan atkritumu urna veidoti, balstoties uz Dabas aizsardzības pārvaldes piedāvātajiem vienotajiem labiekārtojuma elementu stiliem īpaši aizsargājamās teritorijās. Īstenots EJZAF projekts “Garezeru apkārtnes biotopu saudzēšana veicinot koncentrētu gājēju plūsmas vadīšanu ar mērķi mazināt augsnes degradāciju”.
5. Projekta apstiprināšanas gadījumā uzdot APN organizēt projekta īstenošanu.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*@ - APN, TIC, CKS, FIN, IDRV*

Pērkone, 27336847